CELEX: 62013CB0372
Language: el
Date: 2014-01-30 00:00:00
Title: Υπόθεση C-372/13: Διάταξη του Δικαστηρίου (τρίτο τμήμα) της 30ής Ιανουαρίου 2014 [αίτηση του Πολυμελούς Πρωτοδικείου Αθηνών (Ελλάδα) για την έκδοση προδικαστικής αποφάσεως] — Warner-Lambert Company LLC, Pfizer Ελλάς ΑΕ κατά SiegerPharma Ανώνυμης Φαρμακευτικής Εταιρείας [Άρθρο 99 του Κανονισμού Διαδικασίας του Δικαστηρίου — Ερωτήματα υποβαλλόμενα με αίτηση προδικαστικής αποφάσεως ταυτόσημα προς ερωτήματα επί των οποίων το Δικαστήριο έχει ήδη αποφανθεί — Συμφωνία για τα Δικαιώματα Πνευματικής Ιδιοκτησίας στον Τομέα του Εμπορίου (TRIPs) — Άρθρο 27 — Αντικείμενο των διπλωμάτων ευρεσιτεχνίας — Άρθρο 70 — Προστασία υφιστάμενων αγαθών]

10.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/18
            
         Διάταξη του Δικαστηρίου (τρίτο τμήμα) της 30ής Ιανουαρίου 2014 [αίτηση του Πολυμελούς Πρωτοδικείου Αθηνών (Ελλάδα) για την έκδοση προδικαστικής αποφάσεως] — Warner-Lambert Company LLC, Pfizer Ελλάς ΑΕ κατά SiegerPharma Ανώνυμης Φαρμακευτικής Εταιρείας
   (Υπόθεση C-372/13) (1)
   
   ([Άρθρο 99 του Κανονισμού Διαδικασίας του Δικαστηρίου - Ερωτήματα υποβαλλόμενα με αίτηση προδικαστικής αποφάσεως ταυτόσημα προς ερωτήματα επί των οποίων το Δικαστήριο έχει ήδη αποφανθεί - Συμφωνία για τα Δικαιώματα Πνευματικής Ιδιοκτησίας στον Τομέα του Εμπορίου (TRIPs) - Άρθρο 27 - Αντικείμενο των διπλωμάτων ευρεσιτεχνίας - Άρθρο 70 - Προστασία υφιστάμενων αγαθών])
   2014/C 175/22
   Γλώσσα διαδικασίας: η ελληνική
   
      Αιτούν δικαστήριο
   
   Πολυμελές Πρωτοδικείο Αθηνών
   
      Διάδικοι στην υπόθεση της κύριας δίκης
   
   
      Ενάγουσες: Warner-Lambert Company LLC, Pfizer Ελλάς ΑΕ
   
      Εναγόμενη: SiegerPharma Ανώνυμη Φαρμακευτική Εταιρεία
   
      Αντικείμενο
   
   Αίτηση προδικαστικής αποφάσεως — Πολυμελές Πρωτοδικείο Αθηνών — Ερμηνεία των άρθρων 27 και 70 της Συμφωνίας για τα Δικαιώματα Πνευματικής Ιδιοκτησίας στον Τομέα του Εμπορίου («TRIPS»), η οποία αποτελεί παράρτημα της Συμφωνίας για την ίδρυση του «Παγκόσμιου Οργανισμού Εμπορίου» (ΕΕ 1994 L 336, σ. 214) — Διάκριση μεταξύ τομέων που άπτονται του κοινοτικού δικαίου και τομέων που εμπίπτουν στην αρμοδιότητα των κρατών μελών — Τομέας των διπλωμάτων ευρεσιτεχνίας — Χημικά και φαρμακευτικά προϊόντα
   
      Διατακτικό
   
   
               1)
            
            
               Το άρθρο 27 της Συμφωνίας για τα Δικαιώματα Πνευματικής Ιδιοκτησίας στον Τομέα του Εμπορίου, που αποτελεί το παράρτημα 1Γ της Συμφωνίας για την ίδρυση του Παγκόσμιου Οργανισμού Εμπορίου (ΠΟΕ), η οποία υπογράφηκε στο Μαρακές στις 15 Απριλίου 1994 και εγκρίθηκε με την απόφαση 94/800/ΕΚ του Συμβουλίου, της 22ας Δεκεμβρίου 1994, σχετικά με την εξ ονόματος της Ευρωπαϊκής Κοινότητας σύναψη των συμφωνιών που απέρρευσαν από τις πολυμερείς διαπραγματεύσεις του Γύρου της Ουρουγουάης (1986-1994), καθ’ όσον αφορά τα θέματα που εμπίπτουν στις αρμοδιότητές της, εμπίπτει στην κοινή εμπορική πολιτική.
            
         
               2)
            
            
               Το άρθρο 27 της Συμφωνίας για τα Δικαιώματα Πνευματικής Ιδιοκτησίας στον Τομέα του Εμπορίου έχει την έννοια ότι η εφεύρεση φαρμακευτικού προϊόντος, όπως η δραστική χημική ένωση φαρμάκου, μπορεί, εφόσον δεν υφίσταται παρέκκλιση δυνάμει της παραγράφου 2 ή 3 του ως άνω άρθρου, να αποτελέσει αντικείμενο διπλώματος ευρεσιτεχνίας υπό τις προϋποθέσεις που προβλέπονται στην παράγραφο 1 του εν λόγω άρθρου.
            
         
               3)
            
            
               Δίπλωμα ευρεσιτεχνίας το οποίο αποκτάται κατόπιν αιτήσεως με την οποία διεκδικούνταν η εφεύρεση τόσο της μεθόδου παρασκευής φαρμακευτικού προϊόντος όσο και του ως άνω φαρμακευτικού προϊόντος αυτού καθεαυτό, αλλά έχει χορηγηθεί μόνον ως προς την ως άνω μέθοδο παρασκευής, δεν πρέπει, λόγω των διατάξεων των άρθρων 27 και 70 της Συμφωνίας για τα Δικαιώματα Πνευματικής Ιδιοκτησίας στον Τομέα του Εμπορίου, να θεωρηθεί, από της θέσεως σε ισχύ της ως άνω συμφωνίας, ότι καλύπτει την εφεύρεση του εν λόγω φαρμακευτικού προϊόντος.
            
         
      (1)  ΕΕ C 78 της 15.3.2014, σ. 2.